
Nr. 4c-8/179
PLx266/2013

BIROUL PERMANENT 

AL

CAMEREI DEPUTAȚILOR
Vă înaintăm, alăturat, raportul comun asupra proiectului de Lege privind aprobarea Ordonanței de urgență a Guvernului nr.40/2013 pentru finanțarea Institutului Național de Cercetare - Dezvoltare pentru Microbiologie și Imunologie „Cantacuzino” în vederea realizării Planului național de intervenție pentru prevenirea îmbolnăvirii în masă a populației generate de epidemii și pandemii, trimis cu adresa Biroului Permanent al Camerei Deputaților nr. PLx.266/2013 din 2 septembrie 2013, Comisiei pentru buget, finanţe şi bănci şi Comisiei pentru sănătate şi familie, pentru dezbatere în fond, în procedură de urgenţă, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE,
Gheorghe DRAGOMIR
	PREŞEDINTE,
Rodica NASSAR

RAPORT COMUN
asupra proiectului de Lege privind aprobarea Ordonanței de urgență a 
Guvernului nr.40/2013 pentru finanțarea Institutului Național de Cercetare - Dezvoltare pentru Microbiologie și Imunologie „Cantacuzino” în vederea 
realizării Planului național de intervenție pentru prevenirea îmbolnăvirii 
în masă a populației generate de epidemii și pandemii
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru buget, finanţe şi bănci şi Comisia pentru sănătate ţi familie au fost sesizate, în procedură de urgenţă, spre dezbatere în fond, cu proiectului de Lege privind aprobarea Ordonanței de urgență a Guvernului nr.40/2013 pentru finanțarea Institutului Național de Cercetare - Dezvoltare pentru Microbiologie și Imunologie „Cantacuzino” în vederea realizării Planului național de intervenție pentru prevenirea îmbolnăvirii în masă a populației generate de epidemii și pandemii, trimis cu adresa nr. PLx.266/2013 din 25 iunie 2013.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 26 iunie 2013.

Consiliul Legislativ, prin avizul nr. 368 din 8 mai 2013, a avizat favorabil iniţiativa legislativă.
Comisia juridică, de disciplină şi imunităţi, prin avizul din data de 10.09.2013, a avizat favorabil iniţiativa legislativă.
În raport cu obiectul şi conţinutul său, iniţiativa legislativă face parte din categoria legilor ordinare.           
Iniţiativa legislativă supusă dezbaterii  are ca obiect de reglementare crearea bazei legislative privind acordarea din bugetul Ministerului Sănătății a fondurilor necesare pentru implementarea Planului naţional de intervenţie pentru prevenirea îmbolnăvirea/efectelor generate de epidemii şi pandemii prin intermediul Institutului „Cantacuzino”. Prin implementarea acestuia România îşi creează o independenţă în producţia de vaccinuri şi intervenţia rapidă în situaţii de criză având în vedere că în ultimii ani au fost identificaţi noi viruşi a căror mutaţii generează riscul unor pandemii în rândul populaţiei.
În conformitate cu prevederile art. 61 şi 63 din Regulamentul Camerei Deputaţilor, republicat, Comisia pentru buget, finanţe şi bănci  şi Comisia pentru sănătate şi familie au examinat proiectul de Lege, în şedinţe separate.

Astfel,  Comisia pentru sănătate şi familie a examinat proiectul de lege în şedinţa din 10 septembrie 2013, iar Comisia pentru buget, finanţe şi bănci în şedinţa din ziua de 19 septembrie 2013. 
La dezbaterile Comisiei pentru sănătate şi familie şi ale Comisiei pentru buget, finanțe şi bănci  a participat, în conformitate cu prevederilor art.54 şi 55 din Regulamentul Camerei Deputaţilor, republicat, din partea Ministerului Sănătăţii domnul Vulcănescu Răzvan Teohari - subsecretar de stat.
Din total de 19 membri ai Comisiei pentru sănătate şi familie, au participat la dezbateri 18 deputaţi, iar la Comisia pentru buget, finanţe şi bănci au participat 26 deputaţi din totalul de 32 de membri.
În cursul dezbaterilor a fost formulat un amendament respins cu majoritate de voturi. Acesta se regăsește în anexa la prezentul raport.
În urma dezbaterilor, membrii celor două Comisii au hotărât, cu majoritate de voturi, supunerea spre dezbaterea şi adoptarea Plenului Camerei Deputaţilor a proiectului de Lege privind aprobarea Ordonanței de urgență a Guvernului nr.40/2013 pentru finanțarea Institutului Național de Cercetare - Dezvoltare pentru Microbiologie și Imunologie „Cantacuzino” în vederea realizării Planului național de intervenție pentru prevenirea îmbolnăvirii în masă a populației generate de epidemii și pandemii, în forma adoptată de Senat.
	PREŞEDINTE,

Gheorghe DRAGOMIR
	PREŞEDINTE,

Rodia NASSAR

	SECRETAR,

Mihai Aurel DONŢU
	SECRETAR,

Florin BUICU


Şef serviciu

Giorgiana Ene

Consilieri parlamentari
Livia Spânu
Vasilica Popa
ANEXĂ

Amendamente respinse

În cursul dezbaterii, Comisiile au respins următorul amendament:

	Nr. crt.
	Text Iniţial
	Amendamentul propus şi

 autorul acestuia
	Motivarea 
	Camera decizională

	1.
	Articol unic. – (2) Ministerul Sănătăţii poate asigura fonduri pentru realizarea de către Institutul Naţional de Cercetare-Dezvoltare pentru Microbiologie şi Imunologie “Cantacuzino” a Planului naţional de Intervenţie pentru prevenirea îmbolnăvirii în masă a populaţiei, generate de epidemii şi pandemii. Planul naţional de intervenţie, condiţiile şi termenele de realizare a acestuia se aprobă prin hotărâre a Guvernului.”
	Articol unic. – (2) Ministerul Sănătăţii asigură fonduri pentru realizarea de către Institutul Naţional de Cercetare-Dezvoltare pentru Microbiologie şi Imunologie “Cantacuzino” a Planului naţional de Intervenţie pentru prevenirea îmbolnăvirii în masă a populaţiei, generate de epidemii şi pandemii. Planul naţional de intervenţie, condiţiile şi termenele de realizare a acestuia se aprobă prin hotărâre a Guvernului.”
Autor:dl.dep.Tudor Ciuhodaru
	Argumente pentru susţinere:

Întrucât Institutul Cantacuzino reprezintă o instituţie de interes naţional strategic.  

Argumente pentru respingere:

Ministerul Sănătăţii nu dispune de fondurile necesare pentru a finanţa în permanenţă aceste activităţi.
	Camera Deputaţilor.

